Panga tamm

Panga tamm on looduskaitsealune tamm, mis asub Pärnumaal Lääneranna vallas Karinõmme külas Oidrema-Lihula teeristil Oidrema Pangamäel.Tõnu Kann Panga tamm on koduks kuklastele Pärnu Postimees, 28. juuli 2009 (vaadatud 01.08.2018)

1936. aastal sai Panga tammest Pärnumaa esimene looduskaitsealune puu. Praeguseks on sel vanust üle 300 aasta. Legendi kohaselt olla tamm sündinud tõrust, mis lendas Pangamäele Rootsi kuninga Karl XII hobuse kabja alt.

Looduskaitse alla võtmise ajal oli Panga tammel Postimehe andmeil rinna kõrgusel 302 cm ümbermõõtu, see asus Nõmme (Karinõmme) külas Kadariku talu maal.Uusi maa-alasid looduskaitse alla Postimees, 5. oktoober 1936 (vaadatud 01.08.2018) Keskkonnaagentuuri andmebaasi kohaselt oli tamme ümbermõõt 2007. aastal T. Aasma teatel 381 cm (1.3 m kõrgusel) ja kõrgus 14,5 m (40 m), võra läbimõõt 19 m ning seisund rahuldav, kuid halvenemas; maakatastri ja Hendrik Relve teatel oli ümbermõõt samal kõrgusel aga 370 cm ja kõrgus 17 m ning 1998. aasta Eesti põlispuude projekti teatel ümbermõõt 373 cm ja kõrgus 16 m. Tamm asub Panga mäel (eramaal) ning paikneb umbes 20 m kaugusel Lihula-Pärnu maanteest, väiksemal eraldatud rohumaal metsa serval. Panga tamme kirjenumber registris on KLO4000396. (vaadatud 01.08.2018)

Viited

Välislingid
 Tõnu Kann Panga tamm on koduks kuklastele Pärnu Postimees, 28. juuli 2009

 Ülesvõte Panga tammest, autor Margit Kurvits (CC BY-NC 3.0 EE)

Kategooria:Eesti puud
Kategooria:Kaitstavad looduse üksikobjektid
Kategooria:Lääneranna vald